શીર્ષક: CAB વિરોધ પ્રદર્શન : 'અશાંતિ માટે કૉંગ્રેસ જવાબદાર, નિર્ણય 1000 ટકા સાચો' - નરેન્દ્ર મોદી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ દરમિયાન નરેન્દ્ર મોદીએ ઝારખંડમાં એક ચૂંટણી રેલીમાં કહ્યું કે અશાંતિ પાછળ કૉંગ્રેસનો હાથ છે અને એ સાબિત કરે છે કે નિર્ણય 1000 ટકા સાચો છે.

વડા પ્રધાને એમ પણ કહ્યું કે કૉંગ્રેસ અને સાથીપક્ષો નાગરિકતા કાયદાને લઈને નોર્થ-ઇસ્ટમાં આગ ભડકાવી રહ્યાં છે પરંતુ લોકોએ હિંસાને ફગાવી દીધી છે. કૉંગ્રેસની પ્રતિક્રિયાથી સાબિત થાય છે કે જે નિર્ણય સંસદે લીધો છે તે 1000 ટકા સાચો છે.

ન્યૂઝ એજન્સી એએનઆઈ દ્વારા અપાયેલી માહિતી અનુસાર અત્યાર સુધી આસામમાં નાગરિકતા સંશોધન કાયદા સામે થઈ રહેલાં વિરોધપ્રદર્શનોમાં 3 લોકોનાં મૃત્યુ થયાં છે.

તેમજ અત્યાર સુધી 27 લોકો ઈજાગ્રસ્ત થયા હોવાનું સામે આવ્યું છે.

આસામના મુખ્ય મંત્રી સર્બાનંદ સોનોવાલે રાજ્યમાં ભારેલા અગ્નિ જેવી સ્થિતિ પર પ્રતિક્રિયા આપતાં કહ્યુ હતું કે, "રાજ્યમાં વસતા તમામ કાયદેસરના ભારતીય નાગરિકોની સુરક્ષા અમારી પ્રાથમિકતા છે, તેમજ આસામના લોકોના અધિકારોના રક્ષણ માટે અમે કૃતનિશ્ચય છીએ."

આ તમામ બનાવો વચ્ચે આસામના એડિશનલ ડીજીપી (કાયદો અને વ્યવસ્થા) જી.પી. સિંઘે જણાવ્યું હતું કે આજે ગૌહાટીમાં સવારે 9 વાગ્યાથી સાંજના 6 વાગ્યા સુધી કર્ફ્યુની સ્થિતિ હળવી બનાવાશે.

ન્યૂઝ એજન્સી એએનઆઈ દ્વારા મળેલી માહિતી અનુસાર આસામાના દિબ્રુગઢના નાયબ કમિશનર પલ્લવ ગોપાલ ઝાએ દિબ્રુગઢમાં રવિવારે સવારના 7 વાગ્યાથી 4 વાગ્યા સુધી કર્ફ્યુની સ્થિતિ હળવી બનાવવાની જાહેરાત કરી હતી.

આસામ રાજ્યના મંત્રી ચંદ્ર મોહન પટોવારીએ ગૌહાટીમાં રાજ્યમાં નાગરિકતા સંશોધન બિલ મામલે ભભૂકી રહેલા રોષ અંગે વાત કરતા કહ્યું હતું કે, "મુખ્યમંત્રી સર્બાનંદ સોનોવાલની આગેવાનીમાં એક ડેલિગેશન વડા પ્રધાન નરેન્દ્ર મોદી અને ગૃહમંત્રી અમિત શાહની મુલાકાત લેવા માટે દિલ્હી રવાના થશે."

આસામ અને પૂર્વોત્તર ભારત બાદ પશ્ચિમ બંગાળમાં પણ નાગરિકતા સંશોધન બિલ સામે હિંસક વિરોધ પ્રદર્શનો શરૂ થયાં છે. 

શનિવારે પશ્ચિમ બંગાળના ચાર જિલ્લાઓ હાવડા, મુર્શિદાબાદ, માલ્દા અને ઉત્તર 24 પરગણામાં પ્રદર્શનકારીઓએ લગભગ 17 બસો, પાંચ ખાલી ટ્રેનો, ફાયર એન્જિન અને પોલીસની ગાડીઓ સળગાવી દેવાઈ હતી. 

આસામ અને પશ્ચિમ બંગાળમાં વિરોધપ્રદર્શન હિંસક બની જવાના કારણે રવિવારે ભારતીય રેલવેના ઇસ્ટ કૉસ્ટ રેલવે વિભાગ દ્વારા હિંસાથી પ્રભાવિત વિસ્તારોમાં ટ્રેનવ્યવહાર મર્યાદિત બનાવવાનો નિર્ણય લેવાયો છે. 

ન્યૂઝ એજન્સી એએનઆઇ પ્રમાણે હાવડા-ખડગપુર રેલવે સેક્શન પર બનેલી પ્રદર્શનની ઘટનાઓને જોતાં...